《挽故山东大方伯刘萝径先生四律 其一》
明代·邓云霄

壮岁交君到白头，燕都秦塞忆同游。早知遽化辽城鹤，却悔轻同剡曲舟。

聚散临歧心已折，死生隔世涕难收。金风最是无情物，吹老琪花不耐秋。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。